પરંતુ બીઆરટીએસ રૂટમાં અન્ય વાહનોનો ટ્રાફિક ઘૂસી આવતાં ભરબપોરે પણ બીઆરટીએસ રૂટ જ અસ્તવ્યસ્ત થઈ જાય છે. ‌િપકઅવર્સમાં તો બીઆરટીએસ બસની ઝડપ જ જતી રહે છે. એક સાથે સાત-સાત, આઠ-આઠ બસ કોરિડોરમાં એકની પાછળ એક ઊભેલી નજરે પડે છે. બીઆરટીએસના સત્તાવાળાઓ પણ આ સ્થિતિથી પૂરેપૂરા વાકેફ છે, પરંતુ તેઓ પણ લાચારી અનુભવે છે. આ સત્તાવાળાઓ બેધડક કહે છે. જો અમે પણ બીઆરટીએસ સ્ટેશન પર હોઈએ તો અમે પણ ખાનગી વાહનચાલકોને અટકાવી શકીએ તેમ નથી! કેમ કે અમારી પાસે કોઈ સત્તા જ નથી! અમે કોઈ વાહનચાલકોને બસો રૂપિયાનો દંડ પણ કરી શકીએ તેમ નથી!